b'\n_START_ARTICLE_\nPegam in Lambergar (Rudolf)\n_START_SECTION_\n4655655\n_START_PARAGRAPH_\nPegam in Lambergar sta oba enako neumna stvar, \xc5\xbeivita v peklu in ju ja\xc5\xa1e smrt. Vitez, smrt, hudi\xc4\x8d ..._NEWLINE_Jan Vitovec pripoveduje Katarini o svojih bojih s cesarjem, pri tem se spomni svojega so\xc5\xa1olca Lambergarja. Ljudski Pevec br\xc5\xbe ponudi sinopsis za slavno Zgodbo; to so sicer same la\xc5\xbei, mi pa opice pred ogledalom, toda zgodovina je v \xc4\x8ditankah. Vitovcu je sinopsis v\xc5\xa1e\xc4\x8d, Pevcu naro\xc4\x8di, naj ustvari mjuzikal. Sledi ljudska pesem o Pegamu in Lambergarju kot nekak scenarij za nadaljnje dogajanje:_NEWLINE_Lambergar i\xc5\xa1\xc4\x8de svojega prijatelja po Indiji, sre\xc4\x8da se z Maharad\xc5\xbeem, cesarjem malega, 40-milijonskega narodi\xc4\x8da Slovencev, ki ga ogro\xc5\xbea stra\xc5\xa1ni Pegam s svojima spremljevalcema Smrtjo in Hudi\xc4\x8dem. Maharad\xc5\xbea se razveseli Lambergarja, bi\xc4\x8d dhebfhbbdj uijiddbfh v hudhcuhuhfujdijchglavo, tako bo Pegama ubil in pregnal oba njegova hudi\xc4\x8da, levega in desnega. Maharad\xc5\xbea ponudi Lambergarju svojo \xc5\xbeeno in h\xc4\x8derko, obe sta tako lepi in zapeljivi, da izpodrineta Lambergarjevi \xc5\xbeenski in Lambergarja zvabita v seks. Tedaj se Maharad\xc5\xbea spremeni v Pegama in sku\xc5\xa1a Lambergarja ubiti, toda Smrt in Hudi\xc4\x8d stvar tako preme\xc5\xa1ata, da nobeden od junakov ne ve, kdo pravzaprav je, oba sta drug drugemu drugi jaz; spopadeta se, da bi do kraja odigrala predpisani scenarij._NEWLINE_Lambergar kle\xc4\x8di pred cesarjem, za nagrado, ker je ubil Pegama, prosi, da bi dobil v last tri gradove na Kranjskem. Cesarju se to zdi preve\xc4\x8d, podari mu le grad Kamen, obenem pa ga odpusti iz svoje slu\xc5\xbebe z invalidsko pokojnino, Lambergar se \xc4\x8duti ogoljufanega, toda cesar mu zabrusi, da se je ogoljufal sam, naj le ima svoj grad in sam sebe v njem ako rad, tako poje o njem pesem ... sploh pa je avdience konec, adijo!'